Nordsømuseet har bedt gæsterne om at komme med forslag til, hvad museets nye klumpfisk skal hedde. Og det har været en stor succes. Udover forslag fra Danmark, Sverige, Norge og Tyskland er der kommet navneforslag fra steder så langt væk som Beirut og Beijing. Men selv om der er kommet forslag fra hele verden, er det 7-årige Kasper Mølbjerg Pape fra Sønder Harritslev, der har fundet på navnet Andrea. Godt nok med lidt hjælp fra sin bedstemor. Casper mente, at navnet Andrea passede godt sammen med navnet på Nordsømuseets anden klumpfisk. Den hedder nemlig Anton.
Ikke færre end 1.800 personer har deltaget i konkurrencen om at navngive Nordsømuseets nye klumpfisk. Og i dag fik den så sit navn, Andrea.